google/wiki40b huggingface dataset:
Gellenvraket

Gellenvraket (tysk: Gellenwrack) er et fartøysvrak som ble funnet i 1996 utenfor Rügen. Den første tiden etter vrakfunnet ble det antatt at vraket stammet fra middelalderen, men i 2011 ble det konstatert at vraket trolig er fra 1800-tallet.
Vraket er oppkalt etter halvøya Gellen i den sørlige enden av Hiddensee.

Vrakfunnet

I 1996 sendte det tyske Landesverband for Undervannsarkeologi M.V. ut fly for å ta luftfotografi av farvannet rundt Rügen. På ett av fotografiene ble et vrak oppdaget på grunt farvann, meget nær Hiddensee på vestkysten av Rügen. Det ble sendt ut dykkere for å undersøke nærmere. Dykkerne rapporterte om funn av et klinkbygd skip av eldre dato.
Sommeren 1997 ble Gellenvraket deretter undersøkt av et dykkerlag fra fartøyet «Seefuchs». Vraket lå bare få hundre meter vekk fra stranden, og på bare 3 meters dyp. Skipet hadde forlist med en last av kalkstein ombord, og dykkerekspedisjonen fant rester av kalksteinslasten da de undersøkte skroget på havbunnen. Etter å ha dokumenterte vraket og lasten med tegning, foto og video, tok dykkerne med seg flere planker for videre undersøkelser i dertil egnede laboratorier.

Skipets konstruksjon og datering

Undersøkelsene viser at skipet kan ha vært opptil 30 meter langt, og det synes å være av svensk opprinnelse. Lasten har bestått av blokker av kalkstein som trolig var kommet fra den svenske øya Öland. Etter å ha kommet fram til underdelen, trodde undervannsarkeologene først at de hadde funnet en kogge. Middelalderens kogger hadde som regel et plant, kravellbygd skrog eller bunn, med plankene lagt kant mot kant. 
Gellenvraket hadde derimot kjøl og ikke flat bunn. Bordlegningen(e) var lagt ned i kjølplanken langs kurvede spanter. Det viste seg også at skipets underdel hadde dobbelt bordkledning med to lag hud. Denne konstruksjonen er ganske unik, ved at alle bordgangene i det innerste laget er alle bordgangene er klinket helt til kjølen, mens på det ytre laget er bordgangene lagt i kravell. Denne kombinasjonen av klinkbygging og kravellbygging er meget uvanlig, og dateringen av Gellenvraket bekreftet dykkernes antakelser om at skipet var fra middelalderen. Ut fra prøver fra trematerialet ble vraket datert til 1300-tallet, mer presist ca. 1378.
Den 9. august 2011 ble denne dateringen korrigert av Landesamt für Denkmalpflege Mecklenburg-Vorpommern. Basert på et dansk forskerteams nye undersøkelser av treverket, offentliggjorde de lokale kulturmyndighetene at vraket neppe var eldre enn ca. 200 år, og at skipet trolig ble bygget rundt år 1800.
Friidrett under Sommeruniversiaden 2019

Friidrett under Sommeruniversiaden 2019 i Napoli i Italia ble arrangert fra 8. til 13. juli 2019, på Stadio San Paolo.
Skulgammen

Skulgammen (også skrevet Skulgam) er ei bygd i Tromsø kommune. Den ligger lengst sør på Ringvassøya, på nordsida av Grøtsundet og østsida Kvalsundet. Skulgam grunnkrets hadde 98 innbyggere i 2015.
Skulgammen var tidligere fergested for ferga over Kvalsundet, som ble nedlagt i 1988 da Kvalsundtunnelen ble tatt i bruk. Fylkesvei 863 passerer gjennom bygda. Til Tromsø sentrum er det 30 kilometer i kjørelengde.
Podabrus alpinus

Utbredelse

Podabrus alpinus er utbredt, men ikke den vanligste bløtvingen. Den finnes i Europa, men er sjeldnere helt i sør. Den er utbredt østover i Asia. Finnes i Norge

Utseende

Podabrus alpinus er 11-14 mm lang. Hodet er i bakkant innsnøret slik at det framkommer en tydelig hals. Fasettøynene er tydelig framstående. Palpenes (munnføtter) endeledd er knivformet og ikke smalt, ovalt. Antennene hos hannen, om de legges bakover, like lange som dekkvingene. Hunnen har kortere antenner. Brystskjoldets (pronotum) har en bred innbuktning i hele dens bakkant, samt at bakhjørnene er tannformet og utstående. Dekkvingene skjuler hele bakkroppen. En fargevariabel art, brystet og buken svart til lysere brun. Vanligvis med mørkt bakkant på hode og midtparti på brystskjoldet. Dekkvingene er også vanligvis svarte.

Levevis

Podabrus alpinus finnes på trær og busker i juni og juli. Larvene lever som predatore (rovdyr).
Podabrus alpinus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Subkjempe

En subkjempe er en stjerne som er litt lysere enn en vanlig hovedseriestjerne av samme spektralklasse, men ikke så lyssterk som en kjempestjerne. Selv om enkelte subkjemper synes å være uvanlig lyse metallrike hydrogen-fusjonerende stjerner (på samme måte som subdverger er uvanlig svake metallfattige hydrogen-fusjonerende stjerner) er de generelt antatt å være stjerner som avslutter eller allerede har avsluttet fusjonen av hydrogen i kjernen.
NM i svømming 1912

NM i svømming 1912 ble arrangert på Hasvolds bad i Kristiania 10.-11. august 1912. Arrangør var Kristiania Kappsvømningsklub.John Johnsen vant kongepokalen som beste svømmer i stevnet.
Agaocephala duponti

Utseende

En middelsstor (gjerne 25-30 millimeter), bred, kraftig hornbille. Hode og forkropp er bronseaktig metallisk fargede, dekkvingene gulbrune med mørk sømstripe, blanke. Hannen har to korte, i spissen rundete oppoverkrummede horn i pannen (ett på hver side), men ikke noe framspring på pronotum, hunnen mangler disse. Pronotum er ganske tett og kraftig punktert. Dekkvingene er uregelmessig punkterte, ikke med punktrekker, med svart skulderflekk, overflaten litt læraktig.

Utbredelse

Arten er utbredt i Brasil.
Trygve Knudsen

Tidlig liv

Knudsen ble født i Tønsberg og var sønn av Knud Peder Knudsen (1863–1937) og Henriette von Lachmann Mørck (1867–1923).
I 1916 tok han eksamen artium ved Tønsberg høyere almenskole. Senere gikk veien til Universitetet i Kristiania hvor han studerte filologi, som han i 1921 tok pedagogisk eksamen i. To år senere ble han cand.philol i norsk, tysk og historie.
Han ble tilknyttet Det norske litterære ordboksverk i 1923, hvor han blant annet sammen med Alf Sommerfelt arbeidet med Norsk Riksmålsordbok, som kom ut i 1930.

Språkviter

Trygve Knudsen var fra 1925 til 1930 universitetsstipendiat i norsk språkhistorie og i 1935 ble han lektor ved Oslo katedralskole; i mellomtiden hadde han jobbet som lærer på forskjellige skoler i Oslo- og Aker – området.
Fra 1946 var han dosent i norsk språkvitenskap ved Universitetet i Oslo.
Han ble utnevnt til professor i 1946, en stilling han hadde frem til 1967 like før sin død.
Knudsen var mest opptatt av bymål, og var riksmålsmann; han brukte blant annet mye tid på å studere bymålene i Oslo og Tønsberg. Knudsen var leder av Bymålslaget. Riksmålsordboken han begynte på, ble fullført i 1957.

Annet

I 1944 ble han medlem av Det Norske Videnskaps-Akademi og i 1960 ble han æresdoktor ved Universitetet i Stockholm.
Han var også medlem av Kungliga Gustav Adolfs Akademien og Kungliga Humanistiska Vetenskapssamfundet i Uppsala i tillegg til Kungliga Vetenskaps- och vitterhetssamhället i Göteborg.
Bryting under de britiske imperie- og samveldeleker 1966

Bryting under de britiske imperie- og samveldeleker 1966. Bryting var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966-1966) het (British Empire and Commonwealth Games). I lekene i 1966 ble det konkurrert i åtte vektklasser i bryting, kun for menn. Pakistan ble beste nasjon med fire gullmedaljer foran India med tre.
Girls Aloud

Girls Aloud er en britisk jentegruppe.
Gruppen har fem medlemmer med Cheryl Cole, Nadine Coyle, Sarah Harding, Nicola Roberts og Kimberley Walsh.
Spinoberea

Utseende

Middelsstore, avlange, brunrøde trebukker. Kroppen er sylindrisk og jevnbred. Antennene er svarte og litt lengre enn kroppen, beina er svarte.

Levevis

Larvene lever vanligvis i stammene på storvokste urter.

Utbredelse

Slekten er utbredt i det sørlige Kina.
Ole Bull-akademiet

Ole Bull-akademiet (etablert 1977 på Voss) er en norsk stiftelse drevet for å formidle kunnskap om norsk folkemusikk og folkedans, til studenter på høgskole og universitets-nivå.
Ideen om et akademi var Ole Bulls (1863), og ble realisert av Sigbjørn Bernhoft Osa (1977), først med kurs i slåtte-spill for studenter ved Norges musikkhøgskole og Bergen Musikkonservatorium.
Et fast 2-årig studium for utøvere ble etablert med Griegakademiet (1996–), og kan lede til bachelor-grad i kombinasjon med enheter fra Universitetet i Bergen.
Studier innen pedagogikk gis ved Høgskolen Stord/Haugesund.
I samarbeid med Voss Spelemannslag forvalter akademiet Voss Folkemusikksamling.  Videre publiserer de bøker og plater, og driver musikkverksted.
Det avholder den årlige Osafestivalen og forvalter fondet og felesamlingen etter Sigbjørn Bernhoft Osa.  Videre eier det og driver studenthjemmet «Kringsjå».
Akademiet er finansiert av Staten, samt Hordaland fylke og Voss kommune.
Rektor i 2006 er Gunnar Stubseid, som leder en stab på syv fast tilsatte.
Colin Dexter

Bakgrunn

Colin Dexter var sønn av Alfred og Dorothy Dexter. Faren Alfred Dexter drev et lite garasje- og taxiselskap i Scotgate i Stamford. Colin Dexter gikk på St. John's Infants School, Bluecoat Junior School og Stamford School. Stamford School er en privatskole for gutter, og Dexter vant et stipend til denne skolen da han gikk på Bluecoat Junior. Han hadde en bror, John Alfred Dexter, som underviste i klassiske fag ved The King's School i Peterborough; og en søster ved navn Avril.
Colin Dexter studerte først klassiske fag ved Christ's College på Universitetet i Cambridge. Han avla eksamen i 1953 og begynte å arbeide som lærer i East Midlands i 1954. I 1966 giftet han seg med Dorothy Cooper. Ekteparet fikk to barn; sønnen Jeremy og datteren Sally. I 1966 måtte han også slutte å undervise på grunn av en tiltagende hørselssvekkelse. I stedet begynte han å arbeide ved eksamenskontoret ved Universitetet i Oxford, og han beholdt denne stillingen til han gikk av for aldersgrensen i 1988.

Forfatterskap

I 1972 eller 1973 begynte han å skrive sin første kriminalroman i en mislykket sommerferie der det regnet uten stans. Han uttalte senere at han ikke anså såkalt "skrivesperre" som et reelt fenomen; som forfatter må man bare begynne å skrive, og så er halve jobben gjort. Han fortalte også at han hadde skrevet alle sine bøker for hånd. I flere av verkene hans er det innslag fra universitetsmiljøet, og i noen tilfeller har Dexter brukt døvhet som en nøkkel i handlingen.
Debutboken hans ble gitt ut i 1975. I perioden 1975–99 gav han ut en rekke kriminalromaner om førstebetjent Morse. Dexter har også skrevet originale historier til fjernsynsserien Inspektør Morse, og i de fleste episodene hadde han selv en liten rolle (såkalt cameo-opptreden). Fra 1987 til 2000 laget fjernsynskanalen ITV 33 episoder av Inspektør Morse. Den siste episoden endte med at Morse døde av hjerteinfarkt, akkurat som i den siste boken til Dexter. Fra 2006 til 2016 ble det laget 33 episoder av spin off-serien Lewis, der inspektør Morses assistent Robbie Lewis hadde rykket opp som hovedfigur. Fra 2012 sendte ITV serien Den unge inspektør Morse; seriens originaltittel er Endeavour, som er fornavnet Morse aldri ville vedkjenne seg i den første tv-serien. Colin Dexter dukket av og til opp i småroller også i Lewis og i Den unge inspektør Morse.
I bøkene er der flere steder korte, humoristiske sitater fra verkene til Diogenes Small og vicomte Mumbles, fiktive personer Colin Dexter selv har funnet opp. Flere av disse sitatene har funnet veien til aviser og andre publikasjoner.
Parcerne

Parcerne (latin: parcae) var i romersk mytologi skjebnens gudinner, som vever livstråden for hvert menneske fra fødselen til døden. Deres beslutninger er uforanderlige og kan heller ikke endres av de andre gudene. De tilsvarer moirer i gresk mytologi.
Planolinus

Utseende

Små, mørke gjødselbiller, kroppsformen er avlang.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen har en meget vid utbredelse i Palearktis, Nord- og Sør-Amerika.
Varatun Gård

Varatun Gård er et kultursenter og aktivitetssenter for både barn og unge, voksne og eldre i Sandnes. Gården har tidligere vært fattiggård, feltsykehus, lokaler for ungdomsklubb og generasjonsverksted.

Historie

Gården som var cirka 500 mål ble kjøpt av Sandnes kommune i 1899 fra Eiven J. Lura for 8 000 kroner. Grunnen til oppkjøpet var at det i 1868 var et felles  kommunestyremøte mellom kommunene Sandnes, Høyland, Time og Klepp der man ble enige  å opprette en fattiggård. Men det ble ikke gjort noe før gården til Lura ble kjøpt opp. Navnet Varatun ble konstruert for å unngå begrepet fattiggård. Den  17. oktober 1893 flyttet de første 8 personene inn. Belegget lå på 25 – 35 personer av dem svært mange barn.
Tiltaket med Varatun Gård som en arbeidsgård ble sett på som en sosial nyvinning i en tid der mennesker som var fattige og uten arbeid måtte gå på legd på gårdene og ellers ble tatt hånd om av kommunens fattigstyre og den frivillige fattigpleie. 
Under den andre verdenskrig ble en del av gårdshuset okkupert og brukt som feltsykehus av tyske styrker. Arbeidsgården var i virksomhet frem til 1969 da den ble nedlagt.
Gården ble i  1970 overtatt seksjonen for  Kultur-og fritid. Deretter ble  den første ungdomsklubben i Sandnes ble etablert i våningshuset. Ungdomsklubben holdt til her frem til 1994, da Lura bydelshus sto ferdig i 1994 og da ble alt ungdomsarbeid flyttet over dit. Varatun utviklet seg til å bli et Allaktivitetshus med bydelshusfunksjoner for Trones og Smeaheia. I låvebygningen ble det i 1984 etter midler fra byoriginal Lars H. Lende fra Stavanger etablert et Lendeverksted, et generasjonsverksted for unge og eldre, der ideen var  at pensjonister og ungdom skulle arbeide og lære av hverandre. På låven ble det etablert snekkerverksted, dreieverksted og treskjærervirksomhet. Lendeverkstedet startet Sandnes sitt  første arbeidstreningsprosjekt for ungdom med adferdsvansker på åttitallet. Dette prosjektet ble nedlagt i 1998, men Lendeverkstedet arbeider fremdeles etter generasjonstanken.
På begynnelsen av 1990-tallet gjennomgikk hovedhuset en større rehabilitering, der størsteparten  ble finansiert av staten.  Gården har i siden da vært et kultursenter og aktivitetssenter for både barn og unge, voksne og eldre.
Den umenneskelige

Handling

Filmen omhandler en populær men følelsesmessig kald operasangerinne. Hun har en rekke friere, blandt annet en ung svensk vitenskapsmann og en indisk maharaja. Hennes avvisning av mennene hun møter får skjebnesvangre følger som gir henne tilnavnet den umenneskelige.
Elever i Ravnklo

Dette er samling av fiktive elever i huset Ravnklo i bok- og filmserien Harry Potter.
FK Volyn Lutsk

Historie

Klubben ble grunnlagt 1960, og spiller sine hjemmekamper på Avanhard Stadium som har en kapasitet på 12 080.
Vitaliy Kvartsyanyi er både hovedtrener og styreleder/klubbpresident.
August Frederik av Slesvig-Holsten-Gottorp

Liv

August Frederik var sønn av hertug Frederik III av Slesvig-Holsten-Gottorp og Marie Elisabeth av Sachsen. I 1656 ble han ti år gammel kodadjutor i Lübeck stift, og i 1662-64 reiste han på studieturer til Frankrike, Sveits, England og Nederlandene. Fra 1666 til sin død etterfulgte han broren Christian Albrecht som fyrstebiskop av Lübeck. I farens testamente var det dessuten sikret ham en årlig inntekt på 8000 riksdaler fra Gottorp. Han ble medlem av Die Fruchtbringende Gesellschaft under navnet der Auserwählte. 
De store rivaliseringer mellom Gottorperne og kongen av Danmark-Norge, gikk utenom August Frederiks lille land, hvor han levde en fredelig tilværelse. Han hadde dog en svak helse, og etter å ha pådratt seg forkjølese under en jakt på Femern, døde han plutselig natten til den 2. oktober 1705. Samme dag som han døde, tok brorsønnen Christian August slottet i Eutin og dagen etter Bispegården og Domkirken i besittelse. Han ble dermed Lübecks neste fyrstebiskop.

Ekteskap

1676 giftet han seg i Halle med Christine (1658–1698), datter av hertug August av Sachsen-Weißenfels (1614–1680). De etterlot seg ingen barn. Parets gravmæle med portrettbyster, våpen og monogrammer – fremstilt av den flamsk-danske billedhugger Thomas Quellinus – ses i Marientidenkapelle i Lübeck domkirke.
Andrej Kantsjelskis

Klubbkarrieren

Kantsjelskis startet sin fotballkarriere hos Dynamo Kiev i 1988 og dro videre til Sjakhtar Donetsk i 1990.Han signerte for Manchester United ett år senere og fikk sin debut for United den 11. mai 1991 mot Crystal Palace. Kantsjelskis hjalp klubben med å vinne to ligatitler (1993 og 1994) samt en FA Cup–tittel i 1994. Han var også delaktig i den tapende ligacupfinalen mot Aston Villa i 1994, hvor han ble utvist for hands. 
Kantsjelskis ble så solgt til cup–vinneren Everton i 1995 og i hans første sesong med klubben skåret han 16 mål, noe som gjorde at han ble sett på som en av de bedre vingene i landet. Han oppnådde kultstatus blant Everton–tilhengerne etter sine to mål mot Liverpool på Anfield og hans positive spill hjalp klubben til en respektabel sjetteplass i serien, noe som var Evertons beste plassering på mange år. Kantsjelskis fikk derimot problemer med å opprettholde sin form i den neste sesongen, noe som gjorde at han ble solgt for £8 millioner til den italienske klubben Fiorentina. 
Perioden i Fiorentina ble plaget av småskader og dårlig form noe som gjorde at han meldte overgang til skotske Rangers i 1998. Mens han var der ble han også lånt ut til United-rivalen Manchester City før han igjen meldte overgang til blant andre Southampton i 2003, saudi-arabiske Al-Hilal i samme år, russiske Saturn Moskva i 2004, og sist Krylya Sovetov Samara i 2006. Etter å ha forlatt Krylya Sovetov uten kontrakt i årsskiftet 2006–2007 bestemte han seg for å legge opp som fotballspiller den 12. februar 2007.

Internasjonal karriere

Til tross for at Kantsjelskis var født i Ukraina, og hans opphav var litauisk, valgte han å representere Russland hvor han omsider ble bokført med 36 kamper og fem mål. Han ble også bokført med 23 kamper for Sovjetunionens herrelandslag i fotball hvor han skårte tre mål. Kantsjelskis fikk bare deltatt i to store internasjonale turneringer (EM i fotball 1992 og EM i fotball 1996) på grunn av hans boikott av den russiske landslagstreneren Pavel Sadyrin, noe som gjorde at han gikk glipp av VM i fotball 1994.

Annet

I sin egen selvbiografi «Managing My Life» ble United–manager Sir Alex Ferguson påstått å ha blitt tilbudt over £40 000 i bestikkelse for å selge Kantsjelskis. Da dette ble avslått, hevdet han videre at styreformann i Manchester United, Martin Edwards, mottok drapstrusler på grunn av dette. Det finnes for øvrig ikke bevis for at hverken Everton eller Kantsjelskis selv var klar over bestikkelsen eller drapstrusselen.
John Ogu

Landslaget

Han ble tatt ut i Nigerias tropp til VM i fotball 2018 i Russland.
«Caritasbrønnen»

Symbolikk

Figurgruppen er opprinnelig skåret i tre av den tyske billedskjæreren Statius Otto og etterpå  støpt i bronse av Peter Hofmann i Helsingør. Figurene forestiller nestekjærligheten og barmhjertigheten, på latin «Caritas», symbolisert av en gravid mor med sine barn. Figurene står på en søyle i et kobberkar. Kobberkaret er hevet over det nederste bassenget på en stensøyle. Kvinnen sprøyter vann ut av brystene og den lille gutten «tisser» ned i bassenget. Under figurene sprøyter tre delfiner vann ned i karet. Delfinene ble satt opp i 1890. Kroppsåpningene har tidligere vært sveiset igjen for ikke å vekke forargelse.

Gulleplene

På monarkens og tronarvingens fødselsdager samt på grunnlovsdagen faller det ikke bare vann men også kobberkuler belagt med 24 karat gull i fontenen; kulene skal symbolisere gullepler. Tradisjonen stammer fra 1700-tallet.
Hvitflekkdvergmåler

Utseende

En liten (vingespenn 17 – 21 mm), slank, brungrå måler. Forvingen er ensfarget brungrå med en liten, svart flekk nær midten og en smal, hvit tverrstripe langs ytterkanten, denne er utvidet til en hvit flekk ved vingens bakhjørne. Bakvingen er litt blekere enn forvingen og har en hvit flekk ved bakhjørnet. Larven er naken, litt knudrete, lysbrun – beige med store, trekantede, sjokoladebrune flekker på ryggen og litt lysere brune flekker langs sidene.

Levevis

Larvene lever på blomstene til planter i skjermplantefamilien (Apiaceae), dessuten på svarthyll (Sambucus nigra). De voksne målerne har to generasjoner hver sommer, i mai – juni og i juli – august.

Utbredelse

Arten forekommer over hele Europa og i Nord-Amerika. I Norge er den funnet spredt nord til Sogn og Fjordane.
Sandø

Sandø er en liten øy i Oslofjorden sørøst i Færder kommune i Vestfold.
Elias Faleide

Liv og virke

Elias Faleide ble født på gården Riise i Stryn kommune i 1879. Han var sønn av kommandersersjant Paul Hansen Faleide (1841–1918) og Kristi Eliasdatter Riise (Tonning) (1856–1940). Han er uteksaminert fra Landbrukshøgskolen i 1905, og ble fra 1912 fylkesagronom for Nordfjord, og bosatte seg på Sandane. Fra 1938 ble Faleide husdyragronom for hele fylket. Faleide satt som leder for Nordfjord og Sunnfjord Fjordhestlag i over 30 år, fra 1926 til 1959.

Ordfører

Faleide var ordfører i Gloppen kommune i tre omganger perioder, 1919–1922, 1928–1941 og 1945–1947. Han var også formann i fylkestinget i Sogn og Fjordane i flere perioder. Faleide var også stortingsrepresentant for Venstre fra 1919-1921, og hadde senere en periode som vararepresentant. 
Faleide var aktiv i arbeidet med stiftelsen av kraftselskapet Firdakraft, og bidro også til utbygging av den første store kraftstasjonen i Øksenelvane tidlig på 1950-tallet. Han var styreformann i Firda Billag i mange år.
Gripenberg

Gripenberg er et tettsted i Tranås kommune i Jönköpings län i Småland i Sverige. I 2010 hadde tettstedet 292 innbyggere.
Fon

En fon er en lydrealisering av en allofon. Det er de lydene en kan høre og som tilhører en bestemt type lyd. Flere lignende foner kan høre til den samme allofonen. Den norske skarre-r-en blir for eksempel regnet som én allofon ([ʁ]), men finnes som tre ulike foner: stemt velar frikativ [ɣ], velar approksimant [ɰ] og ustemt uvular frikativ [ʁ].
Når en fon, eller en gruppe foner, utgjør en meningsgivende forskjell i et språk, kalles det et fonem.
Alle ytringer er bygd opp av et begrensa antall lydtyper på samme måter som en tekst er bygd opp av et begrensa antall bokstaver. Ved å kombinere alfabetets 29 bokstaver på ulike måter kan en produsere en uendelighet av skrevne ord.

Opprinnelse

Ordet kommer fra gresk φωνή, som betyr lyd eller stemme.

Eksempler

Ordet «veve» inneholder fire skrevne bokstaver, men det er bare 2 av de 29 bokstavtypene vi finner i alfabetet, som er representert, nemlig <v> og <e>.  Hver av disse er imidlertid brukt to ganger.  
Dersom en uttaler ordet «rir», hører en at ordet inneholder tre språklyder, men den ene av disse gjentas.  Den første og den siste lyden er altså representanter for den samme type språklyd.  De lydene en kan høre, og som tilhører en bestemt type lyd, kalles foner.
AFI's Greatest Movie Musicals

AFI's Greatest Movie Musicals er en liste over de 25 beste filmmusikalene i USA ifølge det amerikanske filminstituttet. Det var tilsammen 180 nominerte musikaler. Listen ble avdekket 3. september 2003 av det amerikanske filminstituttet på Hollywood Bowl. Dirigenten John Mauceri og Hollywood Bowl Orchestra spilte musikkstykker fra hver av de 25 musikalene. I motsetning til instituttets andre filmlister, inneholdt denne kun 25 filmer og ble ikke avdekket i en TV-sending.
Sunndal Flyklubb

Sunndal Flyklubb ble stiftet som Indre Nordmøre Flyklubb den 11. juli 1968. Flyklubben driver Vinnu flyplass i Sunndalen.
Solenoid

En solenoid er en sylindrisk, tettviklet spole av isolert ledningstråd, brukt som selvinduksjonsspole eller elektromagnet. I engelsk litteratur blir ordet også brukt om elektriske relé.
Betegnelsen solenoid ble innført av André Marie Ampère.